CELEX: 62017TN0206
Language: hr
Date: 2017-04-03 00:00:00
Title: Predmet T-206/17: Tužba podnesena 3. travnja 2017. – Argus Security Projects protiv Komisije i EUBAM-a

19.6.2017   
            
            
               HR
            
            
               Službeni list Europske unije
            
            
               C 195/33
            
         Tužba podnesena 3. travnja 2017. – Argus Security Projects protiv Komisije i EUBAM-a
   (Predmet T-206/17)
   (2017/C 195/46)
   Jezik postupka: francuski
   
      Stranke
   
   
      Tužitelj: Argus Security Projects Ltd (Limassol, Cipar) (zastupnici: T. Bontinck i A. Guillerme, odvjetnici)
   
      Tuženici: Europska komisija, Misija Europske unije za pomoć u integriranom upravljanju granicama u Libiji (EUBAM)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku EUBAM-a Libija od 24. siječnja 2017. kojom je zamijenjena prvotna Odluka od 16. veljače 2014. o neprihvaćanju ponude društva Argus u okviru postupka javne nabave koji se odnosi na pružanje usluga osiguranja u okviru Misije za pomoć u integriranom upravljanju granicama u Libiji (ugovor EUBAM-13-020) i o dodjeli ugovora društvu Garda;
            
         
               —
            
            
               naloži tuženicima snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog koji se temelji na povredi članka 110. Uredbe br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.), pravila utvrđenih u dokumentaciji o natječaju za dodjelu ugovora, a osobito točaka 4.1 i 12.1 uputa za ponuditelje i načela jednakog postupanja prema ponuditeljima i nediskriminacije. Taj tužbeni razlog podijeljen je na tri dijela:
               
                           —
                        
                        
                           prvi dio, koji se temelji na neosiguranju tehničkih i operativnih sredstava u skladu s uvjetima javne nabave;
                        
                     
                           —
                        
                        
                           drugi dio, koji se temelji na neosiguranju ljudskih resursa u skladu s uvjetima javne nabave;
                        
                     
                           —
                        
                        
                           treći dio, koji se temelji na umjetnoj naravi plana osiguranja i uzimanju u obzir prethodnog iskustva ponuditelja u neprijateljskim okruženjima.
                        
                     
         
               2.
            
            
               Drugi tužbeni razlog, koji se temelji na bitnoj izmjeni prvotnih uvjeta javne nabave i povredi načela jednakog postupanja. Taj tužbeni razlog podijeljen je na dva dijela:
               
                           —
                        
                        
                           prvi dio, koji se temelji na ocjeni ljudskih resursa;
                        
                     
                           —
                        
                        
                           drugi dio, koji se temelji na ocjeni tehničkih sredstava i plana mobilizacije.